Saudi-Arabian politiikka ja yhteiskunta

Saudi-Arabian politiikka ja yhteiskunta perustuvat siihen, että Saudi-Arabia on kuningaskunta, ja Saudien hallitsijasuku tunnustaa islamin wahhabiittilaista suuntausta. Kuningas Salman ja hänen hallituksensa johtavat ilman kansan valitseman parlamentin rajoitteita. Saudien sukuun kuuluu tuhansia jäseniä, joista jotkut ylläpitävät loisteliasta elämäntyyliä.Cables detail Saudi royal family's lavish lifestyles MSBNSecrets of the Saudi Royal Family ABC 2004 Maan tämänhetkinen kruununprinssi on Mohammed bin Salman.

Vuonna 1992 kuningas Fahd otti käyttöön "peruslain", joka toimii jonkinlaisena perustuslakina. 30. marraskuuta 2003 150-jäseninen neuvoa-antava kokous, Majlis al-Šura, sai oikeuden tehdä lakiehdotuksia ja muuttaa hallituksen esityksiä. Jäsenet nimittää kuningas.  Kunnallisvaalit järjestettiin ensi kertaa vuonna 2005. Naisilla ei niissä ollut äänioikeutta.

Maassa ei toimi laillisia poliittisia puolueita.Background Note: Saudi Arabia US Department of State  Helmikuussa 2001 aktivistit suunnittelivat puoluetta ja perustivat sille nettisivun, mutta heidät pidätettiin.Puoluetta suunnitelleet pantiin vankilaan Saudi-Arabiassa Helsingin Sanomat 19.2.2011

Hyvin tiukka, myös ulkomaalaisiin sovellettava islamilainen lainsäädäntö on käytössä. Islamin lain wahhabilaisesta tulkinnasta johtuen maan ihmisoikeustilannetta on pidetty yhtenä maailman huonoimmista. Ihmisoikeusjärjestö Human Rights Watchin raportti vuodelta 2010 kiitti kuningasta viiden vuoden aikana luvatuista parannuksista, mutta toivoi niiden kirjaamista lainsäädäntöön. Systemaattinen naisten syrjintä jatkuu, vaikka he saivat sentään vuonna 2005 oikeuden työskennellä "soveliaissa ammateissa".Saudi Arabia: Reform's Uncertain Future Human Rights Watch 2010

Saudi-Arabiassa lain noudattamista valvoo uskonnollinen poliisi, mutaween. Mutaweenia on kritisoitu muun muassa tapauksesta, jossa se esti tyttöjä poistumasta palavasta koulurakennuksesta, koska he eivät olleet pukeutuneet islamin edellyttämällä tavalla.Saudi police 'stopped' fire rescue BBC 2002. Viitattu 19.2.2011  Länsimaisen ihmisen näkökulmasta yhteiskunnan asettamat rajoitteet saattavat tuntua ankarilta; tyystin kiellettyjä ovat esimerkiksi alkoholi ja muiden uskontojen kuin islamin näkyminen julkisuudessa. Myöskään tanssia tai muille kuin naisille ja lapsille tarkoitettuja elokuvateattereita ei sallita.Saudi-Arabia: Matkustustiedote Ulkoministeriö Hiljattain poliisi on kieltänyt kissojen ja koirien myymisen lemmikeiksi ja näiden ulkoiluttamisen Riadissa.Saudien uskontopoliisi kielsi kissat ja koirat Helsingin Sanomat 2008 Saudi-Arabia kielsi orjuuden virallisesti vuonna 1962.Saudi Arabia and contemporary slavery  ??

Saudi-Arabiassa ei ole asevelvollisuutta.War Resisters' International: Country report and updates: Saudi Arabia War Resisters International 1998

Tärkeä uskonnollinen johtaja on Saudi-Arabian suurmufti. Nykyinen suurmufti on Saleh al-Fawzan, joka on toiminut vuodesta 2025.

Muut uskonnot kuin islam eivät ole sallittuja, ja monia Saudi-Arabiaan ulkomailta saapuneita on vangittu ja karkotettu jopa yksityisestä kristinuskon harjoittamisesta.Saudi Arabia deports 15 Christians  Jihadwatch 2008

 Uskonnonvapaus 
Saudikansalaisen on kiellettyä olla muun uskonnon edustaja kuin islamin. Maan katukuvassa ei saa näkyä muun uskonnon kuin islamin tunnuksia. Jopa maahan tulevien siirtotyöläisten, jotka yleensä tulevat Aasiasta ja Afrikasta, ei sallita kokoontua harjoittamaan omaa uskontoaan edes kodeissa. Viranomaiset tai sukulaiset yleensä surmaavat islamin hylkäävän saudin. Open Doors -niminen järjestö listaa joka vuosi maat sen mukaan, miten huonosti kristittyjen uskonnonvapaus niissä toteutuu ja miten paljon niissä esiintyy kristittyjen vainoa. Vuoden 2008 luettelossa Saudi-Arabia oli toiseksi pahiten kristittyjä vainoava maa.

Saudit noudattavat tiukasti šaria-lakia.http://www.stara.fi/2011/03/12/teinipoika-pussasi-tyttoa-120-raipaniskua-ja-kuukausiksi-vankilaan/

 Naisen asema 

Naisten asema on maassa erittäin heikko, eivätkä he esimerkiksi saaneet vuoteen 2018 saakka ajaa autoa. Heidän asioistaan päättää pitkälti miespuolinen "huoltaja", joka tyypillisesti on isä tai aviomies.Saudi-Arabiassa nainen tarvitsee huoltajan luvan lääkärikäyntiin Helsingin sanomat

Vasta vuonna 2011 naisille myönnettiin äänioikeus paikallisvaaleissa, ja he voivat myös asettua ehdokkaiksi tai heidät voidaan valita neuvoa-antavan shuria-neuvoston jäseniksi.

Naiset ja miehet eivät Saudi-Arabiassa kulje julkisesti yhdessä eivätkä saa muutenkaan ole tekemissä keskenään, elleivät he ole aviopuolisoja tai läheisiä sukulaisia. Laki on varsin tiukka; saudin kanssa naimisissa ollut 75-vuotias syyrialainen leski Khamisa Sawadi tuomittiin vankeuteen, raipaniskuihin ja karkotukseen, kun kaksi miestä vei hänelle leipää.Saudi Arabia: Lashes for 75-Year-Old Widow NY Times Naiset ja miehet eivät saa olla keskenään edes työn merkeissä.Saudi religious police stands by arrest of a woman in a café with male colleague Asia News

Tyttölapsen naittaminen aikuiselle miehelle on Saudi-Arabiassa sallittua, jos lapsen isä tai huoltaja avioliittoa haluaa.Alaikäisten avioliittoja ei aiota kieltää Saudi-Arabiassa, Iltalehti

Kuningas Abdullah nimitti helmikuussa 2009 Saudi-Arabian historian ensimmäisen naisministerin. Naisten oikeudet eivät kuitenkaan ole parantuneet, koska nainen ei saa esimerkiksi lähteä ulkomaille ilman miehensä lupaa.Save Nathalie Morin  Now Public

Aiemmin naiset saattoivat käydä kuntosalilla, mutta naisten kuntosalit on nyt suljettu.Saudi Arabia: Women fight to stop gym closures  Suurmufti vastustaa naisten liikuntaharrastusta. Heidän paikkansa on hänen mukaansa koti ja tehtävänsä lasten kasvattaminen.Saudi-Arabia huolissaan naisten liikuntainnostuksesta  Yle

Kuningas Abdullahin yliopisto avattiin vuonna 2009. Se on maan ensimmäinen yliopisto, jossa nais- ja miesopiskelijat voivat osallistua samoille luennoille ja käydä samoissa kahviloissa. Länsimaiset diplomaatit ovat toivoneet yliopiston edistävän islamilaisvaltion muutosta.

 Kuolemanrangaistuksen käyttö 
Vuonna 2007 Saudi-Arabiassa toteutettiin 156 teloitusta, selvästi enemmän kuin edellisinä vuosina.The history of beheading and decapitation Kuolemanrangaistukset pannaan täytäntöön tavallisimmin julkisesti mestaamalla. Mestattavat rauhoitetaan, ja heidän silmänsä peitetään. Mestattavaksi saatetaan nykyisin tuomita rikollinen sukupuolesta riippumatta. Myös ristiinnaulitseminen on Saudi-Arabiassa hyväksytty rangaistusmuoto, joskin tällaisia teloituksia toteutetaan varsin harvoin.Saudis sentenced me to crucifixion, says freed Briton  Tuomittu saatetaan ristiinnaulita myös mestauksen jälkeen.Man beheaded and crucified in Saudi Arabia Amnesty

Käytössä on myös lievempiä ruumiillisia rangaistuksiaHuman Rights Watch, esimerkiksi raipaniskut tai amputaatio.Human Rights Concerns: Saudi Arabia Myös silmä tai hampaita saatetaan poistaa.The law of retaliation in the Quran and early Islam

Kuolemantuomioon päättyvät oikeudenkäynnit ovat usein salaisia.Amnesty International appeals to King Abdullah to commute all death sentences  Amnesty International 2007 

Kuolemanrangaistus saattaa seurata useista eri rikoksista, jopa rienaus voi olla kuolemanrangeistukseen johtava rikos.Death penalty/ unfair trial  Amnesty 2008 Henkirikoksista voi saada kuolemantuomion, mutta viime kädessä asian ratkaisevat uhrin omaiset, jotka saattavat määrätä teloituksen sijasta haluamansa suuruisen "verirahan" tai armahduksenkin.The Death Penalty in Saudi Arabian Law Human Rights Watch 

Myös homoseksuaalinen kanssakäyminen on kuolemanrangaistuksen uhalla kielletty. Tuomioon tarvitaan kuitenkin neljä todistajaa.Saudi Arabia's juggling act on homosexuality Guardian 2010Saudi Gay Scene: 'Forbidden, but I can't Help It' ABC News

Amnesty International on todennut, että suhteettoman suuri osuus Saudi-Arabiassa teloitetuista on ulkomaalaisia.Saudi Arabia executions disproportionately target foreign nationals,  Amnesty 14.10.2008

 Reformiliikkeitä 
Yhteiskunnallisia reformeja maassa on ajanut muun muassa tunnettu filantrooppi ja prinssi Talal ibn Abd-al-Aziz, joka on esimerkiksi puhunut naisten oikeuksien puolesta ja esittänyt toivomuksen poliittisen puolueen perustamisesta.Political reform essential for Saudi Arabia, says Prince Talal  Gulf News 2003 Senior Saudi royal demands reform BBC News 2007 Vuonna 2004 maahan perustettiin laillisesti hallituksesta riippumaton ihmisoikeusjärjestö.First independent human rights organization in Saudi Arabia  (kuollut linkki)

 Lähteet 

Luokka:Saudiarabialainen yhteiskunta
*